ОПШТИНА БЕРАНЕ

П Р Е Д Л О Г

**Одлуке о оснивању Рукометног клуба „Беране 1949“**

**Беране, август 2019.године**

На основу члана 47 став 1 Закона о спорту („Службени лист Црне Горе'' бр.44/18), члана 27 став 1 тачка 13 и члана 38 став 1 тачка 2 Закона о локалној самоуправи („Службени лист Црне Горе бр. 2/18 и 34/19) и члана 36 тачка 2 Статута општине Беране („Службени лист Црне Горе -Општински прописи“, бр. 42/18), Скупштина општине Беране, на сједници одржаној дана, \_\_\_\_\_\_\_\_ **2019**. године, донијела је

**О Д Л У К У**

**o оснивању Рукометног клуба “Беране 1949“**

**Члан 1.**

Овом одлуком оснива се спортски клуб - Рукометни клуб „ Беране 1949“

Оснивач Рукометног клуба“ Беране 1949“ је Општина Беране (у даљем тексту Оснивач)

Сједиште Оснивача је у Беранама, улица IV Црногорске бригаде бр.1.

**Члан 2.**

Пуни назив спортског клуба је из члана 1 ове одлуке је Рукометни клуб “Беране 1949“, скраћени назив клуба је РК “Беране 1949“.

Сједиште “РК Беране 1949“ је у Беранама, улица “Ђачка бб“.

**Члан 3.**

Циљеви и задаци ради којих се оснива РК “Беране 1949“ су:

обаваљање спортске рукометне дјелатности која обухвата обучавање, тренирање, рекреативне активности, рукометна такмичења,рукометне манифестације као и промовисање рукомета код дјеце и омладине унапређивање и развој њихових психофизичких способности, спортских знања, умијећа и постизање резултата на свим нивоима.

 **Члан 4.**

 Дјелатност РК “Беране 1949” је дјелатност од јавног интереса и обухвата:

- бављење рукометним активностима;

- организовање и спровођење спортских припрема, односно тренинга;

- учешће у рукометним спортским такмичењима;

 - организовање и спровођење спортске рекреације и спортске приредбе;

 - сарадња и координација са другим клубовима ради уступања играча и стручног усавршавања

 својих чланова;

- подстицање развоја рукомета и унапређивање рукометног спорта;

 - омасовљавање рукометног спорта и укупан развој физичке културе;

 - сарадња са школама, спортским и другим организацијама;

 - обезбјеђивање адекватне здравствене контроле и заштите активних чланова;

 - пропагирање и популаризација рукометног спорта;

 - развој међуопштинске и међународне сарадње, промоција клуба и рукометног спорта у цјелини;

 - социјализација дјеце и омладине;

 - и друге дјелатности у складу са законом и спортским правилима

**Члан 5**

Средства за финансирање РК „Беране 1949“ обезбеђују се из буџета Општине Беране и осталих извора финансирања у складу са Законом.

**Члан 6**

Обавеза РК „Беране 1949“ је да финансијска средства користи за обављање спортске дјелатности из члана 4 ове Одлуке. Извјештај о раду са финасијским извјештајем за претходну годину РК „Беране 1949“ је дужан доставити једном годишње Оснивачу.

**Члан 7**

РК „Беране 1949“ управља Оснивач.

Надлежности Оснивача су:

 - даје сагласност на Статут клуба ,

- даје сагласност на Програм рада и финансијски План клуба,

- разматра и усваја Извјештај о раду и Извјештај о финансијком пословању клуба,

- врши и друга права у складу са законом

**Члан 8**

Надлежни орган локалне управе поднијеће Министарству спорта и младих захтјев за оснивање спортске организације РК „Беране 1949“ након ступања на снагу ове одлуке

**Члан 9**

Ова одлука ступа на снагу даном објављивања у Службеном листу Црне Горе-Општински прописи.

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_\_\_\_**

**Беране,\_\_\_\_\_\_2019. године ПРЕДСЈЕДНИК СКУПШТИНЕ**

 **Новица Обрадовић**

**О б р а з л о ж е њ е**

1.Правни основ

Правни основ за доношење ове одлуке је садржан у члану 47 став 1 Закона о спорту, члану 27 став 1 тачка 13,члану 38 став 1 тачка 2 Закона о локалној самоуправи и члану 36 тачка 2 Статута општине Беране.

Чланом 47 став 1 закона о спорту прецизирано је да спортске организације може да оснује физичко и правно лице. Чланом 27 став 1 тачка 13 Закона о локалној смоуправи предвиђено је да општина уређује и обезбуђује услопве и унапређење спорта дјеце,омладине и грађана ,као и развијања међуопштинске сарадње а чланом 38 став 1 тачка 2 Закона о локалној самоуправи као и чланом 36 тачка 2 Статута општине Беране,да Скупштина општина доноси прописе и друге опште акте.

2. Разлози за доношење одлуке

Рукомет је спорт који је поставио основне темеље и системе свог интезивног развоја.Као један од најтрофејнијих спортова у нашем граду са дугом традицијом,Општина Беране ће радити на развоју и унапређењу рукомета.На овај начин би подстакли омладину да се баве овим спортом кроз школе рукомета свих узраста. Истичемо да је рукомет наш најперспективнији спорт и да Општина Беране жели његов континуиран развој. У породици колективних спортова у нашом граду, тешко да се може наћи спорт који је у женској и мушкој конкуренцији у репрезентативним и клупским такмичењима, сениорским, јуниорским и кадетским конкуренцијама имао боље резултате од рукометног спорта.

Разлог хитности ступања на снагу ове Одлуке је регистрација спортске организације код надлежног Министарства како би на вријеме започели предстојећу сезону ,која ускоро почиње.

Предлажемо да Скупштина општине Беране донесе Одлуку као у тексту предлога.

ОБРАЂИВАЧ

СЕКРЕТАРИЈАТ ЗА СПОРТ, КУЛТУРУ, ОМЛАДИНУ И САРАДЊУ СА НВО